sagorsarker/bangla-wikipedia huggingface dataset:
সিপ্যানেল

সিপ্যানেল হলো একটি ওয়েব হোস্টিং কন্ট্রোল প্যানেল সফটওয়্যার যা সিপ্যানেল, এলএলসি দ্বারা উন্নত। এটি একটি গ্রাফিক্যাল ইউজার ইন্টারফেস (জিইউআই) এবং অটোমেশন সরঞ্জাম সরবরাহ করে যা ওয়েবসাইট মালিক বা "এন্ড ইউজার" কে একটি ওয়েব সাইট হোস্ট করার প্রক্রিয়া সহজ করার জন্য ডিজাইন করা হয়েছে। এটি একটি তিন স্তরের কাঠামো ব্যবহার করে একটি স্ট্যান্ডার্ড ওয়েব ব্রাউজারের মাধ্যমে প্রশাসন সক্ষম করে। যদিও সিপ্যানেল একক হোস্টিং অ্যাকাউন্ট পরিচালনার মধ্যে সীমাবদ্ধ, সিপ্যানেল এবং ডাব্লুএইচএম পুরো সার্ভারের প্রশাসনের অনুমতি দেয়।
জিইউআই ছাড়াও, সিপ্যানেলের কমান্ড লাইন এবং এপিআই ভিত্তিক অ্যাক্সেস রয়েছে যা তৃতীয় পক্ষের সফটওয়্যার বিক্রেতা, ওয়েব হোস্টিং সংস্থা এবং ডেভেলপারদের স্ট্যান্ডার্ড সিস্টেম অ্যাডমিনিস্ট্রেশন প্রক্রিয়াগুলিকে স্বয়ংক্রিয় করার অনুমতি দেয়। সিপ্যানেল এবং ডাব্লুএইচএম একটি ডেডিকেটেড সার্ভার বা ভার্চুয়াল প্রাইভেট সার্ভার হিসাবে কাজ করার জন্য ডিজাইন করা হয়েছে। সিপ্যানেল এবং ডাব্লুএইচএম এর সর্বশেষ সংস্করণে সেন্টওএস, রেড হ্যাট এন্টারপ্রাইজ লিনাক্স, এবং ক্লাউডলিনাক্স ওএস ইনস্টলেশন সমর্থন করে। ফ্রিবিএসডি সমর্থন করার জন্য সিপ্যানেল ১১.৩০ হলো সর্বশেষ প্রধান সংস্করণ।
সিপ্যানেল বর্তমানে সিপ্যানেল, এলএলসি দ্বারা উন্নত হয়েছে, একটি ব্যক্তিগত মালিকানাধীন কর্পোরেশন যার সদর দপ্তর হিউস্টন, টেক্সাস, মার্কিন যুক্তরাষ্ট্র। এটি মূলত ১৯৯৬ সালে স্পিড হোস্টিংয়ের নিয়ন্ত্রণ প্যানেল হিসাবে ডিজাইন করা হয়েছিল, যা এখন একটি অকার্যকর ওয়েব হোস্টিং কোম্পানি। সিপ্যানেলের মূল লেখক জন নিক কোস্টন, স্পিড হোস্টিংয়ের অংশীদার ছিলেন। স্পিড হোস্টিংয়ের সাথে তাদের একীভূত হওয়ার পরে দ্রুত ওয়েবিং সিপ্যানেল ব্যবহার শুরু করে। নতুন কোম্পানি তাদের সার্ভারগুলিকে ভার্চুয়াল ডেভেলপমেন্ট ইনকর্পোরেটেড (ভিডিআই), এখন একটি নিষ্ক্রিয় হোস্টিং সুবিধা। কোস্টন এবং ভিডিআইয়ের মধ্যে একটি চুক্তির পরে, সিপ্যানেল কেবলমাত্র ভিডিআইতে হোস্ট করা গ্রাহকদের জন্য উপলব্ধ ছিল। সেই সময়ে কন্ট্রোল প্যানেলের বাজারে খুব কম প্রতিযোগিতা ছিল, যার প্রধান পছন্দ ছিল ভিডিআই এবং আলাবানজা।
অবশেষে, কোস্টন কলেজে যাওয়ার কারণে, তিনি এবং উইলিয়াম জেনসেন একটি চুক্তিতে স্বাক্ষর করেন যাতে সিপ্যানেলকে ওয়েবপ্যানেল নামে একটি পৃথক প্রোগ্রামে বিভক্ত করা হয়; এই সংস্করণটি ভিডিআই দ্বারা পরিচালিত হয়েছিল। লিড প্রোগ্রামার ছাড়া, ভিডিআই সিপ্যানেলে কোনো কাজ চালিয়ে যেতে সক্ষম হয়নি এবং শেষ পর্যন্ত এটি সম্পূর্ণরূপে সমর্থন করা বন্ধ করে দেয়। বারস্টনেটে কাজ করার সময় কোস্টন সিপ্যানেলে কাজ চালিয়ে যান। অবশেষে, তিনি সিপ্যানেলে এ পুরো সময় দেয়ার জন্য বারস্টনেট ত্যাগ করেন।
সিপ্যানেল ৩ ১৯৯৯ সালে মুক্তি পায়: সিপ্যানেল ২ এর উপর প্রধান সংযোজন ছিল একটি স্বয়ংক্রিয় আপগ্রেড এবং ওয়েব হোস্ট ম্যানেজার (ডাব্লুএইচএম)। উইজার্ডস হোস্টিংয়ের কার্লোস রেগো যখন সিপ্যানেলের ডিফল্ট থিম হয়ে ওঠে তখন ইন্টারফেসটিও উন্নত হয়েছিল।
২০ আগস্ট, ২০১৮ সালে সিপ্যানেল এলএলসি ঘোষণা করেছিল যে এটি ওকলি ক্যাপিটালের নেতৃত্বে একটি গ্রুপ দ্বারা অধিগ্রহণের জন্য একটি চুক্তিতে স্বাক্ষর করেছে (যারা প্ল্যাস্ক এবং সোলাসভিএম এরও মালিক)। কোস্টন যখন সিপ্যানেলে তার আগ্রহ বিক্রি করেছিলেন, তখনও তিনি সিপ্যানেলের মালিকানাধীন কোম্পানির মালিক থাকবেন।
২ জুন, ২০১৯ সালে সিপ্যানেল একটি নতুন অ্যাকাউন্ট ভিত্তিক মূল্য কাঠামো ঘোষণা করে। যা কিছু গ্রাহক এবং প্রদানকারীর জন্য বৃদ্ধি পায়। তাদের গ্রাহকদের প্রতিক্রিয়া থেকে, সিপ্যানেল দ্বিতীয় ঘোষণা জারি করে কিন্তু নতুন কাঠামো পরিবর্তন করেনি।
সুহাইল শাহীন

মুহাম্মদ সুহাইল শাহীন () হলেন কাতারের দোহায় অবস্থিত তালেবানের রাজনৈতিক কার্যালয়ের একজন মুখপাত্র। তিনি তালেবান ক্ষমতায় থাকাকালীন পাকিস্তানে আফগান দূতাবাসে সহকারী দূত হিসাবে নিযুক্ত হওয়ার আগে রাষ্ট্রীয় মালিকানাধীন দ্য কাবুল টাইমসের ইংরেজি বিভাগের সম্পাদক ছিলেন।
সুহাইল শাহীনের জন্ম আফগানিস্তানের পাক্তিয়া প্রদেশে। তিনি পাকিস্তানের ইসলামাবাদের আন্তর্জাতিক ইসলামী বিশ্ববিদ্যালয়ে পড়াশোনা করেছেন। তিনি একজন সাবলীল ইংরেজি ও উর্দু বক্তা এবং বিখ্যাত লেখক হিসাবে পরিচিত। এছাড়াও তিনি কাবুল বিশ্ববিদ্যালয়ে পড়াশোনা করেছেন।
সোহেল পাকিস্তানে আফগান দূতাবাসে সহকারী দূত হিসেবেও কাজ করেছেন।
শুকসারী

শুকসারী হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি বিখ্যাত লেখক তারাশঙ্কর বন্দ্যোপাধ্যায় এর হারানো সুর কাহিনী অবলম্বনে নির্মিত। এই চলচ্চিত্রটি ১৯৬৯ সালে বি. কে প্রোডাকসানস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অঞ্জনা ভৌমিক, সুব্রত চট্টোপাধ্যায়, ভানু বন্দ্যোপাধ্যায়।
কৃষকের ছেলে "ননি" ( উত্তম কুমার) , বাবার খামারের দায়িত্ব ও কর্তব্যের প্রতি তার তেমন কোনো আগ্রহ নেই। এর পরিবর্তে, তিনি শিল্পকলার প্রতি বেশি আগ্রহী, বিশেষ করে বাঁশি বাজানো, সেইসাথে একটি স্থানীয় গ্রুপ দ্বারা আয়োজিত স্থানীয় মঞ্চ নির্মাণে।
দারা সফ জেলা

দারাহ সফ () উত্তর আফগানিস্তানের সামানগান প্রদেশের একটি জেলা ছিল। ২০০৫ অবধি, জেলাটি বিলুপ্ত হয়ে গিয়েছিল এবং এটি এখন ২ টি নতুন জেলায় বিভক্ত, সাবেক বৃহত্তর দারা সোফ জেলা:
১৯৭৬-এর থাংশান ভূমিকম্প

১৯৭৬-এর থাংশান ভূমিকম্প () যা থাংশানের মহাভূমিকম্প নামেও পরিচিত, একটি জোড়া ভূমিকম্প ও সংশ্লিষ্ট প্রাকৃতিক দুর্যোগের ঘটনাটিকে নির্দেশ করে। ১৯৭৬ সালের ২৮শে জুলাই স্থানীয় সময়ে ভোররাত ৩টা বেজে ৪২ মিনিটে গণচীনের হপেই প্রদেশের কয়লাখনি অঞ্চলের উপকূলীয় শিল্পনগরী থাংশান নগরীতে (জাতীয় রাজধানী বেইজিং থেকে একশত কিলোমিটারের কিছু বেশি দূরত্বে) সম্পূর্ণ অপ্রত্যাশিতভাবে রিখটার মাপনীতে ৭.৬ মাত্রার একটি ভূমিকম্প আঘাত হানে। ভূমিকম্পটি প্রায় ১৪ থেকে ১৬ সেকেন্ড স্থায়ী হয়। ভূমিকম্পটির সর্বোচ্চ তীব্রতা মের্কালি তীব্রতা মাপনী অনুযায়ী ১১ (XI তথা "চরম") মাপের ছিল। কয়েক মিনিটের মধ্যে থাংশান নগরীর ৮৫ শতাংশ অদৃঢ়ীকৃত, বহুতল ভবন ও অন্যান্য স্থাপ্না হয় সম্পূর্ণ ধ্বসে যায় বা বসবাসের অনুপযোগী হয়ে পড়ে, সমস্ত পরিষেবা ব্যবস্থা (জল সরবরাহ, পয়োনিষ্কাশন, জরুরি চিকিৎসা) আংশিক বা সম্পূর্ণ বিকল হয়ে যায়, বেশির ভাগ মহাসড়ক সেতু ও রেলসেতু বিধ্বস্ত বা অত্যন্ত ক্ষতিগ্রস্ত হয়। ভূমিকম্প যখন আঘাত হানে, তখন শহরের ১০ লক্ষ অধিবাসীর প্রায় সবাই ঘুমাচ্ছিল; ফলে ঘুম থেকে জেগে উঠে আশ্রয় নেবার সময় পায়নি। সরকারীব হিসাবমতে এই ভূমিকম্পে কমপক্ষে ১ লক্ষ ৬৪ হাজার লোক গুরুতর আহত হয় এবং ২ লক্ষ ৪২ হাজার অধিবাসীর মৃত্যু হয় (কারও কারও মতে প্রকৃত সংখ্যা এর তিনগুণেরও বেশি, অর্থাৎ প্রায় ৭ লক্ষ); ফলে এটি মানবজাতির লিখিত ইতিহাসের ৩য় সর্বোচ্চ মরণঘাতী (অথবা সম্ভবত ২য় সর্বোচ্চ মরণঘাতী) ভূমিকম্প এবং বিংশ শতাব্দীর সবচেয়ে মরণঘাতী ভূমিকম্প। সতর্কবার্তার ও প্রাক-অভিঘাতের (Foreshock) অনুপস্থিতি (যা কিনা ১৯৭৫ সালের হাইছেং ভূমিকম্পের সম্পূর্ণ বিপরীত) এই বিপুল সংখ্যক প্রাণহানির অন্যতম প্রধান কারণ ছিল। বিধ্বস্ত ভবন ও স্থাপনার নিচে আটকে পড়া ৮০% লোককে বের করা সম্ভব হয়। দুর্ভাগ্যজনকভাবে এটি একটি জোড়া ভূমিকম্প ছিল; ২৮শে জুলাই তারিখেই বিকালে থাংশান থেকে প্রায় ৭০ কিলোমিটার উত্তর-পূর্বে লুয়ানশিয়েন নগরীতে ৭.১ রিখটার মাপের আরেকটি ভূমিকম্প (উত্তর-অভিঘাত বা আফটারশক) আঘাত হানে, ফলে অবশিষ্ট আটকে পড়া লোকদের বাঁচানোর প্রচেষ্টা ব্যাহত হয়ে তাদের সিংহভাগের মৃত্যু ঘটে। 
ভূমিকম্পটির পরিকেন্দ্রটি থাংশান নগরীর দক্ষিণভাগে ভূপৃষ্ঠ থেকে ১৫ কিলোমিটার গভীরতায় অবস্থিত ছিল। ভূমিকম্পটি চতুর্দিকে ১১০০ কিলোমিটার পরিধি পর্যন্ত অনুভূত হয়। ভূমিকম্পটি এমন একটি চ্যুতিরেখার উপরে ঘটে, যা সম্পর্কে ভূবিজ্ঞানীরা অবগত ছিলেন না। বর্তমানে এটিকে থাংশান চ্যুতি বলা হয়। থাংশান চ্যুতিটি সাংতুং চ্যুতিব্যবস্থার একটি অংশ, যা ব্যবস্থাটির সাথে ইন শান-ইয়েন শান পর্বত বেষ্টনীর ছেদাংশের কাছে অবস্থিত।
২০২১ ঘানা ক্রিকেট দলের রুয়ান্ডা সফর

ঘানা পুরুষ ক্রিকেট দল ২০২১ সালের আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচের একটি সিরিজ খেলার জন্য রুয়ান্ডা সফর করে, যে সিরিজের ম্যাচগুলো কিগালিতে অবস্থিত গাহাংগা আন্তর্জাতিক ক্রিকেট স্টেডিয়ামে অনুষ্ঠিত হয়। সিরিজটি ২০২১ আইসিসি পুরুষ টি২০ বিশ্বকাপের আফ্রিকা অঞ্চলের বাছাইপর্বের জন্য উভয় দলের প্রস্তুতি হিসেবে কাজ করে, যে টুর্নামেন্টটি ২০২১ সালের অক্টোবরে কিগালিতেই অনুষ্ঠিত হয়। এ সিরিজের ম্যাচগুলো ছিল রুয়ান্ডা দলের প্রথম আনুষ্ঠানিক পুরুষ টি২০ আন্তর্জাতিক ম্যাচ।
সিরিজের প্রথম ম্যাচে রুয়ান্ডা ১ উইকেটে জয়লাভ করে। একই দিনে দ্বিতীয় ম্যাচে ঘানা রুয়ান্ডাকে ২ উইকেটে হারিয়ে আন্তর্জাতিক ক্রিকেটে নিজেদের প্রথম জয় তুলে নেয়। তৃতীয় ম্যাচে রুয়ান্ডা ঘানাকে মাত্র ৭৯ রানে অলআউট করে ৫৭ রানে ম্যাচ জিতে নেয়। একই দিনে চতুর্থ ম্যাচে দ্বিতীয় ইনিংসে ৫ ওভার খেলা হওয়ার পর রুয়ান্ডা খেলা হতে নিজেদের সরিয়ে নেয়, যার ফলে নিয়মানুসারে ঘানা জয়ী হয়। এ ম্যাচের ফলাফলের কারণে সিরিজের পঞ্চম ম্যাচটি অঘোষিত ফাইনালে রূপ নেয়। শেষ ম্যাচে ঘানা রুয়ান্ডাকে ৭ উইকেটে হারিয়ে সিরিজ ৩-২ ব্যবধানে নিজেদের করে নেয়।
এছাড়াও রুয়ান্ডা দলে ইগনাসে ন্তিরেনগানিয়া ও দামাসিন আবিজেরাকে রিজার্ভ খেলায়াড় হিসেবে রাখা হয়।
থুম্বা নিরক্ষীয় রকেট উৎক্ষেপণ কেন্দ্র

থুম্বা নিরক্ষীয় রকেট উৎক্ষেপণ কেন্দ্র (টিইআরএলএস) হল ১৯৬৩ সালের ২১শে নভেম্বর প্রতিষ্ঠিত একটি ভারতীয় মহাকাশ বন্দর। এটি তিরুবনন্তপুরমের থুম্বায় অবস্থিত এবং ইন্ডিয়ান স্পেস রিসার্চ অর্গানাইজেশন (ইসরো) দ্বারা পরিচালিত হয়, যা ভারতের মূল ভূখণ্ড দক্ষিণ প্রান্তের নিকটবর্তী পৃথিবীর চৌম্বকীয় বিষুবরেখার খুব কাছে অবস্থিত। বর্তমানে এটি ইসরো কর্তৃক সাউন্ডিং রকেট উৎক্ষেপণের জন্য ব্যবহার করা হয়।
প্রথম রকেটসমূহের যন্ত্রাংশ সাবেক সেন্ট লুইস উচ্চ বিদ্যালয়ে সংযুক্ত করা হয়, যেখানে এখন একটি মহাকাশ যাদুঘর রয়েছে। স্থানীয় বিশপ রেভ পিটার বার্নার্ড পেরিরা, ত্রিভান্দ্রমের বিশপ ভিনসেন্ট ভিক্টর ডেরিয়ার (বেলজিয়ান) ও জেলা কালেক্টর মাধবন নায়ার উপকূলীয় সম্প্রদায়ের কাছ থেকে ৬০০ একর জমি অর্জনের ক্ষেত্রে গুরুত্বপূর্ণ ভূমিকা পালন করেন। বিশপ রেভ পেরিয়ারা এপিজে জে আবদুল কালামের বৈজ্ঞানিক সাধনার জন্য স্থানীয় গির্জায় প্রার্থনা হল ও বিশপের ঘর সমর্পিত করেন। তারপর পররাষ্ট্র প্রতিমন্ত্রী, লক্ষ্মী এন মেনন দিল্লিতে প্রকল্পের আগে আমলাতান্ত্রিক বাধাগুলি মসৃণ করতে অনেক সাহায্য করেন। এইচ.জি.এস. মূর্তিকে থুম্বা নিরক্ষীয় রকেট উৎক্ষেপণ কেন্দ্রের প্রথম পরিচালক হিসেবে নিযুক্ত করা হয়।
উৎক্ষেপণের জন্য সাউন্ডিং রকেট ব্যবস্থাসমূহ নাসার থেকে ধার করা হয় এবং সিএনইএস দ্বারা প্লেলোড সরবরাহ করা হয়। পরের দিন ঘটে যাওয়া জন এফ কেনেডির হত্যাকাণ্ডের কারণে ঘটনাটি বিশ্বব্যাপী মিডিয়ার দৃষ্টি আকর্ষণ করতে পারেনি।
কানাডার ভূগোল

কানাডা উত্তর আমেরিকা মহাদেশের এক বিশাল অংশ জুড়ে রয়েছে। এটি দক্ষিণের পুরো সীমান্ত মার্কিন যুক্তরাষ্ট্রের সাথে, উত্তর-পশ্চিমেও মার্কিন যুক্তরাষ্ট্রের আলাস্কা দ্বীপের অবস্থান। কানাডা পূর্বে আটলান্টিক মহাসাগর থেকে পশ্চিমে প্রশান্ত মহাসাগর পর্যন্ত বিস্তৃত এবং এর উত্তরে উত্তর মহাসাগর অবস্থিত।
কানাডার মোট আয়তন এবং এটি ৮টি প্রধান ভূপ্রাকৃতিক বিভাগে বিভক্ত। কানাডার উপকূলীয় এলাকার দৈর্ঘ্য এবং এটি বিশ্বের দীর্ঘতম উপকূল রেখা।
বায়ু দূষণ এবং এর ফলস্বরূপ অ্যাসিড বৃষ্টি মারাত্মকভাবে হ্রদগুলিকে প্রভাবিত করে এবং বনের ক্ষতি করে। ধাতু গলানো, কয়লা পোড়ানো এবং যানবাহন হতে ধোয়ার নির্গমন কৃষি ও বনের উৎপাদনশীলতাকে প্রভাবিত করে। কৃষি, শিল্প, খনন এবং বনায়ন কার্যক্রমের দ্বারা মহাসাগরের জলও দূষিত হচ্ছে।
কানাডা বর্তমানে বৈশ্বিক গড়ের চেয়ে দ্বিগুণ হারে তাপমাত্রা উষ্ণ করছে এবং এটি অপরিবর্তনীয় হারে ঘটছেই।
২০২১ পর্তুগাল ত্রিদেশীয় সিরিজ

২০২১ পর্তুগাল ত্রিদেশীয় সিরিজ ছিল একটি ত্রিদেশীয় টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২১ সালের আগস্ট মাসে পর্তুগালে অনুষ্ঠিত হয়। সিরিজটিতে স্বাগতিক পর্তুগালের সঙ্গে অংশগ্রহণ করে জিব্রাল্টার ও মাল্টা। সিরিজের ম্যাচগুলো পর্তুগালের সাঁতারাঁয় জেলার অন্তর্গত গুশেরি এলাকার সাঁতারাঁয় ক্রিকেট মাঠে অনুষ্ঠিত হয়। এ ম্যাচগুলো ছিল পর্তুগালের মাটিতে অনুষ্ঠিত হওয়া প্রথম পুরুষ টি২০ আন্তর্জাতিক ম্যাচ।
সিরিজে অপরাজিত চ্যাম্পিয়ন হয় পর্তুগাল।
 চ্যাম্পিয়ন
আল-নকীব চৌধুরী

আল-নকীব চৌধুরী (জন্ম: ১৮ ফেব্রুয়ারি ১৯৬১) একজন বাংলাদেশী রসায়নবিদ ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) রসায়ন বিভাগের অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের (পাবিপ্রবি) সাবেক উপাচার্য।
তিনি ১৯৬১ সালের ১৮ ফেব্রুয়ারি কুমিল্লায় জন্মগ্রহণ করেন। তার বাবার নাম মাজেজুল ইসলাম চৌধুরী এবং মায়ের নাম শামসুন নাহার।
চৌধুরী ঢাকা বিশ্ববিদ্যালয়ের রসায়ন বিভাগ থেকে ১৯৮৩ সালে বিএসসি (সম্মান) ও ১৯৮৪ সালে এমএসসি ডিগ্রি লাভ করেন। তিনি বাংলাদেশ প্রকৌশল বিশ্ববিদ্যালয় থেকে ১৯৯২ সালে এমফিল এবং জাপানের হিরোশিমা বিশ্ববিদ্যালয় থেকে ১৯৯৪ সালে পিএইচডি ডিগ্রি অর্জন করেন।
চৌধুরী ১৯৮৯ সালে বাংলাদেশ প্রকৌশল বিশ্ববিদ্যালয়ের রসায়ন বিভাগে প্রভাষক হিসেবে যোগ দেন। তিনি ১৯৯৬ সালে সহকারী অধ্যাপক, ২০০০ সালে সহযোগী অধ্যাপক এবং ২০০৫ সালে বিশ্ববিদ্যালয়টির অধ্যাপক পদে পদোন্নতি লাভ করেন। এর পাশাপাশি তিনি ইউনিভার্সিটি অব এশিয়া প্যাসিফিক এবং ইসলামিক ইউনিভার্সিটি অব টেকনোলজিতে খণ্ডকালীন অধ্যাপক হিসেবেও শিক্ষকতা করেন।
কর্মজীবনে অধ্যাপনার পাশাপাশি তিনি বুয়েটের আহসানউল্লাহ হলের প্রভোস্ট, ছাত্র কল্যাণ দপ্তরের পরিচালক, রসায়ন বিভাগের প্রধান, বিভিন্ন কমিটির সদস্য, বুয়েট শিক্ষক সমিতির সাধারণ সম্পাদকসহ বহু গুরুত্বপূর্ণ পদে দায়িত্ব পালন করেছেন।
আল-নকীব চৌধুরী ২০১৪ সালের ২ জানুয়ারি থেকে ২০১৮ সালের ১ জানুয়ারি পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন।
তিনি একাধিক বইয়ের সহলেখক ও সম্পাদক। দেশী ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে।
চৌধুরী বাংলাদেশ রসায়ন সমিতি, বাংলাদেশ অ্যাসোসিয়েশন ফর দ্যা এডভান্সমেন্ট অব সায়েন্স, আমেরিকান অ্যাসোসিয়েশন ফর দ্যা এডভান্সমেন্ট অব সায়েন্সসহ বিভিন্ন পেশাজীবী ও গবেষণা সংগঠনের সদস্য। তিনি বহু সংগঠনের নেতৃত্বও দিয়েছেন।
২০২১ সুইডেন ক্রিকেট দলের ফিনল্যান্ড সফর

সুইডেন পুরুষ ক্রিকেট দল ২০২১ সালের আগস্ট মাসে চারটি টোয়েন্টি২০ আন্তর্জাতিক (টি২০আই) ম্যাচ খেলার জন্য ফিনল্যান্ড সফর করে। ম্যাচগুলো কেরাভা শহরের কেরাভা জাতীয় ক্রিকেট মাঠে অনুষ্ঠিত হয়। এর আগের সপ্তাহে সুইডেন দল ডেনমার্কের বিরুদ্ধে একটি সিরিজ খেলে ফিনল্যান্ডের উদ্দেশ্যে রওনা হয়। এ দুটি সিরিজ ছিল সুইডেন জাতীয় দলের প্রধান কোচ হিসেবে প্রাক্তন দক্ষিণ আফ্রিকান ক্রিকেটার জন্টি রোডসের প্রথম আন্তর্জাতিক সফর।
সিরিজটি ২-২ ব্যবধানে ড্র হয়।
স্বাধীনতার ঘোষণা

একটি স্বাধীনতার ঘোষণা বা রাষ্ট্রত্বের ঘোষণা হল কোন একটি সুনির্দিষ্টভাবে সংজ্ঞায়িত অঞ্চল কর্তৃক প্রদত্ত বিবৃতি, যাতে বলা হয়, ঐ অঞ্চলটি এখন থেকে স্বাধীন এবং অঞ্চলটি বর্তমানে একটি রাষ্ট্র গঠন করেছে। এমন স্থানগুলো অন্য কোন রাষ্ট্র বা কোন ব্যর্থ রাষ্ট্র বা রাষ্ট্রের অংশ হিসেবে অথবা কোন বৃহৎ রাষ্ট্রের মধ্য থেকে কোন ভগ্ন অঞ্চল হিসেবে স্বাধীনতার ঘোষণা দেয়। ২০১০ সালে, জাতিসংঘের আন্তর্জাতিক আদালতের উপদেষ্টাবর্গ কসোভোর স্বাধীনতার ঘোষণার বিষয়ে একটি মতামত দেয় যে, "স্বাধীনতার ঘোষণায় আন্তর্জাতিক আইনে কোন বাঁধা নেই"। যদিও যে রাষ্ট্র থেকে উক্ত অঞ্চলটি আলাদা হতে চায় তা হয়তো উক্ত স্বাধীনতার ঘোষণাকে রাষ্ট্রবিরোধী বিদ্রোহ বলে মনে করতে পারে, যার ফলে একটি স্বাধীনতা যুদ্ধ সংঘটিত হতে পারে কিংবা উক্ত সঙ্কট নিরসনে একটি সাংবিধানিক মীমাংসা হতে পারে।
কুতুবদিয়া সমুদ্র সৈকত

কুতুবদিয়া সমুদ্র সৈকত বাংলাদেশের কক্সবাজার জেলার কুতুবদিয়া দ্বীপে অবস্থিত একটি সমুদ্র সৈকত। এই সমুদ্র সৈকতটির দৈর্ঘ্য ২৩ কিলোমিটার। এই সমুদ্র সৈকত পর্যটকদের নিকট জনপ্রিয় না হওয়ায় সৈকত এলাকা নির্জন ও শান্ত থাকে। সমুদ্র সৈকত ছাড়াও এখানে দর্শনীয় স্থানগুলোর মধ্যে রয়েছে বাতিঘর, কুতুব আউলিয়ার দরবার, কুতুবদিয়া চ্যানেল এবং বায়ুবিদ্যুৎ কেন্দ্র যা বাংলাদেশের বৃহত্তম বায়ুবিদ্যুৎ কেন্দ্র।
ধারণা করা হয় পঞ্চদশ শতাব্দীর শেষের দিকে এ দ্বীপে মানুষের পদচারণা। হযরত কুতুবুদ্দীন নামে এক কামেল ব্যক্তি আলী আকবর, আলী ফকির, এক হাতিয়া সহ কিছু সঙ্গী নিয়ে মগ পর্তুগীজ বিতাড়িত করে এ দ্বীপে আস্তানা স্থাপন করেন। অন্যদিকে আরাকান থেকে পলায়নরত মুসলমানেরা চট্টগ্রামের আশেপাশের অঞ্চল থেকে ভাগ্যান্বেষণে উক্ত দ্বীপে আসতে থাকে। জরিপ করে দেখা যায়, আনোয়ারা, বাঁশখালী, সাতকানিয়া, পটিয়া, চকরিয়া অঞ্চল থেকে অধিকাংশ আদিপুরুষের আগমন। নির্যাতিত মুসলমানেরা কুতুবুদ্দীনের প্রতি শ্রদ্ধান্তরে কুতুবুদ্দীনের নামানুসারে এ দ্বীপের নামকরণ করেন "কুতুবুদ্দীনের দিয়া", যা পরবর্তীতে "কুতুবদিয়া" নামে স্বীকৃতি লাভ করে।
গণ-নৃশংসতামূলক অপরাধ

গণ-নৃশংসতামূলক অপরাধ () পরিভাষাটি দিয়ে পরিকল্পিত গণহত্যা, যুদ্ধাপরাধ ও মানবতাবিরোধী অপরাধ - এই তিনটি আইনগতভাবে সংজ্ঞায়িত আন্তর্জাতিক অপরাধকে একত্রে নির্দেশ করা হয়। আন্তর্জাতিক আইনের অধীনে স্বতন্ত্র অপরাধ হিসেবে স্বীকৃত না হলেও আইন বিশেষজ্ঞ ও মাঠে কর্মরত বেসরকারী সংস্থাসমূহ ব্যাপকভাবে নৃগোষ্ঠীগত উচ্ছেদকেও চতুর্থ গণ-নৃশংসতামূলক অপরাধ হিসেবে গণ্য করেন।
কেউ কেউ আগ্রাসনমূলক অপরাধকেও গণ-নৃশংসতামূলক অপরাধ হিসেবে গণ্য করেন। এগুলিকে আন্তর্জাতিক অপরাধ আদালতের এখতিয়ারভুক্ত হিসেবে গণ্য করা হয়। তবে সিংহভাগ আইনবেত্তা এটিকে গণ-নৃশংসতামূলক অপরাধ হিসেবে ধরেন না। যদিও আগ্রাসনমূলক অপরাধ আন্তর্জাতিক আইনের গুরুতর লঙ্ঘন এবং প্রায়শই এই অপরাধের ছত্রছায়ায় গণ-নৃশংসতামূলক অপরাধগুলি সংঘটিত হয়, আগ্রাসনমূলক অপরাধ এই কারণে ভিন্ন যে এটি ব্যক্তির বিরুদ্ধে নয়, বরং কোনও রাষ্ট্রের ভূখণ্ড, সার্বভৌমত্ব বা রাজনৈতিক স্বাধীনতার উপরে আক্রমণ।
যেসব মৌলিক আন্তর্জাতিক আইনগুলিতে গণ-নৃশংসতামূলক অপরাধগুলিকে সংজ্ঞায়িত করা হয়েছে, সেগুলি হল ১৯৪৮ সালের পরিকল্পিত গণহত্যামূলক অপরাধ প্রতিরোধ ও তার শাস্তিপ্রদান সম্পর্কিত সমঝোতা, ১৯৪৯-এর জেনেভা সমঝোতা ও সেটির ১৯৭৭-এর অতিরিক্ত প্রয়োগবিধি, এবং ১৯৯৮ সালের আন্তর্জাতিক অপরাধ আদালতের রোম সংবিধি। আন্তর্জাতিক অপরাধ আদালত, বিশেষ উদ্দেশ্যে গঠিত অপরাধসমূহের সাময়িক বিচারালয় বা ট্রাইবুনালসমূহ, এবং আন্তর্জাতিক ন্যায়বিচার আদালতে ব্যবহৃত আইনের বিজ্ঞান এইসব আইনক্র আরও সুসংজ্ঞায়িত ও বলবৎ করেছে।
জাতিশোধন

জাতিশোধন বা জাতিগত নির্মূলকরণ বলতে কোনও প্রদত্ত অঞ্চল থেকে কোনও তথাকথিত "অবাঞ্ছিত" নৃগোষ্ঠীগত, জাতিগত বা ধর্মীয় সম্প্রদায়ের ব্যক্তিদেরকে জোরপূর্বক অপসারণ কিংবা চরম পর্যায়ে তাদেরকে হত্যার মাধ্যমে নির্মূলকরণকে বোঝায়। প্রায়শই কোনও এলাকা বা অঞ্চলকে নৃগোষ্ঠীগতভাবে অধিকতর সমসত্ত্ব করার লক্ষ্যে এই অপরাধটি ঘটানো হয়। সরাসরি না প্রত্যক্ষ অপসারণ (যেমন বিবাসন, জনসমষ্টি স্থানান্তর, ইত্যাদি) ছাড়াও এই অপরাধটিতে পরোক্ষ পদ্ধতি (যেমন হত্যা, ধর্ষণ ও সম্পত্তির বিনাশ) প্রয়োগ করা হতে পারে, যাতে ভুক্তভোগী সম্প্রদায়টি পালিয়ে যেতে বাধ্য হয় ও তাদের ফিরে আসা প্রতিরোধ করা যায়। যদিও জাতিশোধন শব্দবন্ধটির আন্তর্জাতিক আইনে কোনও সংজ্ঞা নেই, তা সত্ত্বেও এটিকে মানবতাবিরোধী অপরাধ হিসেবে গণ্য করা হয়, এমনকি গণহত্যা বিষয়ক চুক্তির আওতায়ও এটি পড়তে পারে।
জাতিশোধনের সময় প্রদত্ত অঞ্চলে লক্ষ্যকৃত সম্প্রদায়ের ভৌত ও সাংস্কৃতিক সমস্ত নিদর্শন অপসারণ করার চেষ্টা করা হয় এবং এ উদ্দেশ্যে তাদের ঘরবাড়ি, সামাজিক কেন্দ্র, খামার ও অবকাঠামোগুলি ধ্বংস করে ফেলা হয় এবং এর পাশাপাশি তাদের স্মৃতিসৌধ, সমাধিস্থল ও উপাসনালয়গুলিকেও অপবিত্র করা হয়।
যদিও সমগ্র ইতিহাস জুড়েই জাতিশোধন ঘটেছে, এই পরিভাষাটি সর্বপ্রথম ১৯৯০-এর দশকের যুগোস্লাভ যুদ্ধের সময় অপরাধীরা প্রথমে ইতিবাচক অর্থে, সুভাষণ হিসেবে এই পরিভাষাটি ব্যবহার করে। এরপর থেকে এটি আন্তর্জাতিক সংবাদ প্রচারমাধ্যমগুলিতে ব্যাপকভাবে ব্যবহৃত হওয়া শুরু করে।
শ্রেক

শ্রেক () ২০০১-এ মুক্তি পাওয়া আমেরিকান সিজিআই হাস্যকৌতুকমুলক অ্যানিমেশন চলচ্চিত্র যা প্রযোজনা করেছে ড্রিমওয়ার্কস অ্যানিমেশন এবং পরিচালনা করেছেন অ্যান্ড্রু অ্যাডামসন এবং ভিকি জেনসন। ছবিটির শ্রেষ্ঠাংশে অভিনয় করেন মাইক মায়ার্স, এডি মার্ফি, ক্যামেরন ডিয়াজ, জন লিথগো, ভিনসেন্ট ক্যাসেল, এবং কনরাড ভার্নন।
একটি গড় প্রভু রূপকথার প্রাণীদেরকে একটি উদাসীন অগ্রে এর জলাভূমিতে নির্বাসিত করে, যিনি তার ভূমি ফিরে পেতে প্রভুর জন্য একটি অনুসন্ধান করতে এবং একটি রাজকন্যাকে উদ্ধার করতে হবে।
"শ্রেক" চলচ্চিত্রটি সমালোচকের প্রশংসা লাভ করেছে। রটেন টম্যাটোস-এ ২০৮টি পর্যালোচনার ভিত্তিতে ছবিটির রেটিং স্কোর ৮৮% এবং গড় রেটিং ৭.৮০/১০। মেটাক্রিটিক-এ ৩৪টি পর্যালোচনার ভিত্তিতে চলচ্চিত্রটির স্কোর ১০০-এ ৮৪, যা নির্দেশ করে ছবিটি সামগ্রিকভাবে প্রশংসিত।
ফ্রেঞ্চ সমুদ্র সৈকত, করাচি

করাচির ফ্রেঞ্চ সৈকত হকস বে এবং প্যারাডাইস পয়েন্টের মাঝখানে অবস্থিত, এটি একটি ছোট মাছ ধরার গ্রাম, যা করাচির অভিজাতদের দ্বারা এবং স্থানীয়দের কাছে "হাজী ইসমাঈল গথ" নামে পরিচিত। একটি সীমানা প্রাচীর দ্বারা বেষ্টিত, এটি গ্রামবাসীদের দ্বারা নির্মিত ৯৫ টি কুঁড়েঘর ভাড়া দেয়। গ্রামে প্রবাহমান পানি নেই, কিন্তু বিদ্যুৎ আছে। এর পাথুরে সৈকত এবং স্বচ্ছ পানি স্নোরকেলিং এবং স্কুবা ডাইভিং ও বর্ষা মৌসুমে সার্ফিংয়ের জন্য আদর্শ। দর্শনার্থীদের খাদ্য ও পানীয় সামগ্রীর পাশাপাশি তাদের নিজস্ব সরঞ্জাম আনতে হবে।
কুলদেবতা

কুলদেবতা অধিষ্ঠাত্রী দেবতা।
কুলদেবতা শব্দটি দুটি শব্দ থেকে উদ্ভূত হয়েছে: কুল, যার অর্থ গোত্র ও দেবতা যার অর্থ দেবতা, এবং নির্দিষ্ট গোষ্ঠী দ্বারা পূজিত দেবতাদের বোঝায়। দেবতা একজন পুরুষ, মহিলা, পশু বা এমনকি একটি বস্তুও হতে পারে, যেমন একটি পবিত্র পাথর, এবং এটি বিশ্বাস করা হয় যে কুলদেবতা/কুলাদেবী মন্দিরে করা আচারগুলি সেই সমস্ত ব্যক্তির উপকার করে যাঁরা আনুষ্ঠানিকভাবে অনুশীলনকারীর সাথে সংযুক্ত। হিন্দু পরিবারগুলি কুলদেবতা বা কুলাদেবী মন্দিরে তীর্থযাত্রা করে বিয়ের মতো শুভ অনুষ্ঠানের পর দেবতার আশীর্বাদ পেতে। হিন্দুধর্ম ও জৈনধর্মের বিভিন্ন সম্প্রদায়ের মধ্যে কুলদেবতা পূজিত হয়। মহারাষ্ট্র রাজ্যে, কুলদেবতগুলি মূলত শিবের প্রকাশ বাশক্তি যেমন: ভবানী যথাক্রমে। গুজরাত এবং রাজস্থান রাজ্যে এই দেবতারা সাধারণত শিবের স্ত্রী পার্বতীর বিভিন্ন ভাবে প্রকাশ এবং বিভিন্ন গোষ্ঠী দ্বারা বিভিন্ন নামে পূজিত হন। ভারতীয় রাজা কোবরা ( নাগ )। এটি বেশ কয়েকটি নামে পরিচিত, যেমন, নাগদেবতা এবং নাগাবাপজি এবং বেশ কয়েকটি হিন্দু, জৈন এবং ক্ষত্রিয় গোষ্ঠীর দ্বারা পূজিত হয়। কিছু ক্ষত্রিয় গোষ্ঠী নিজেদেরকে "নাগবংশী" বা নাগের বংশধর বলে দাবি করে।
বাধনগড়ী মন্দির

বাধনগড়ী মন্দির ( মা বাধনগড়ী মন্দির নামেও পরিচিত ) হল একটি প্রাচীন হিন্দু মন্দির যা ভগবান কালীর উদ্দেশ্যে নিবেদিত, মা দক্ষিণেশ্বর কালী বা ভগবতী নামে পূজিত। মানুষ থারালি, নারানবাগর, এর দেওয়ালে বসবাসকারী চামোলি এবং গারুর, এর বাগেশ্বর বদঙ্গারহি, এই অঞ্চলের একটি জনপ্রিয় দেবতা ও মহান বিশ্বাস আছে। এটা থারালি তহশীল অবস্থিত চামোলি গাড়োয়াল জেলা এর উত্তরাখন্ডে। বদঘাঙ্গারহি নিকটতম শহর গওয়ালদাম যা প্রধান বদঙ্গারহি মন্দির থেকে ৮ কিলোমিটার দূরে অবস্থিত। মন্দিরটি প্রায় ২২৬০ মিটার উচ্চতায় অবস্থিত
এই মন্দিরটি ছিল বাধনগড়ের একটি অংশ যা পিন্ডার নদীর বাম তীরে অবস্থিত গাড়ওয়ালের ৫২টি গড়ের একটি কিংবদন্তি অনুসারে, আদি মন্দিরটি কাতিউরি রাজা দ্বারা নির্মিত হয়েছিল, যিনি ৮ম থেকে ১২শতক পর্যন্ত এই অঞ্চল শাসন করেছিলেন। বাধনগড়ী দুটি শব্দ থেকে উদ্ভূত হয়েছে: বাধন এবং গাড়ি, যেখানে বাধন একটি পরগনা বা চামোলি গাড়ওয়ালকে বোঝায় এবং গাড়ি একটি দুর্গকে বোঝায়, যা পাহাড়ের চূড়ায় অবস্থিত। ইতিহাসের দৃষ্টিকোণ থেকে এই মন্দিরটি অত্যন্ত গুরুত্বপূর্ণ। এই মন্দিরটি গাড়ওয়াল এবং কুমায়নের মাঝখানে হওয়ায় প্রাচীনকাল থেকেই এর আশেপাশের এলাকায় যুদ্ধ চলত। একইভাবে, ১৬৭০ সালের যুদ্ধে বাজ বাহাদুর চাঁদ পিন্ডার উপত্যকার বাধনগড় আক্রমণ করেন এবং তার বিজয়ের স্মরণে তিনি বাধনগড়ী মন্দিরে স্থাপিত নন্দা দেবীর মূর্তিটি নিয়ে যান এবং পুরানো দুর্গের একটি মন্দিরে স্থাপন করেন। আলমোড়া, যা জিডব্লিউ ট্রেল, কুমায়ুনের তৎকালীন কমিশনার, পরে বর্তমান স্থানে স্থানান্তরিত হয়। ওই ঘটনার সঙ্গে স্থানীয় ঐতিহ্য রয়েছে। কথিত আছে যে কুমায়ুনের সহকারী কমিশনার থাকাকালীন প্রদেশের উত্তরাঞ্চলে ভ্রমণের সময় তুষার-অন্ধত্বে আক্রান্ত হয়েছিল। তাকে বলা হয়েছিল যে এটি দেবীর অভিশাপের কারণে হয়েছিল যা কেবল তার জন্য একটি মন্দির তৈরি করে নিরাময় করা যেতে পারে।
জগদম্বা

জগদম্বা (সংস্কৃত: जगदम्बा), দেবী জগদম্বা, জগদম্বা মাতা, জগদম্বিকা বা অম্বা-বাই নামেও পরিচিত, হিন্দু দেবীর জন্য ব্যবহৃত একটি শব্দ। জগদম্বা শব্দের অর্থ "মহাবিশ্বের জননী"। জগদম্বা শব্দটি সাধারণত দেবী দুর্গার জন্য ব্যবহৃত হয় (আদি পরাশক্তি)
नृप अभिमान मोह बस किंबा। 
हरि आनिहु सीता जगदंबा॥
अब सुभ कहा सुनहु तुम्ह मोरा। 
सब अपराध छमिहि प्रभु तोरा॥
सादर जनकसुता करि आगें। 
एहि बिधि चलहु सकल भय त्यागें॥
মহাকাব্য রামায়ণে, নায়ক রাম, একটি পথ ধরে ভাবছিলেন। শঙ্কিত অবস্থায় শিব এবং পার্বতীর অজান্তে রাম তার স্নায়ু শান্ত করার প্রচেষ্টায় তার মন দুস্থ অবস্থায়, ফুল তুলে নিয়ে গন্ধ নিলেন এবং আকাশ থেকে তাকে দেখছিলেন। রাম তার মৃত স্ত্রী, জন্য রোদন হিসাবে সীতা, শিব পার্বতী সন্তুষ্ট করার চেষ্টা করে।রাম প্রকৃতপক্ষে ছিল অবতার ছিলেন। পার্বতী এতে অনিশ্চিত ছিলেন এবং এই তত্ত্বটি পরীক্ষা করার সিদ্ধান্ত নিয়েছিলেন। ভগবান রামের সামনে সীতা রূপে উপস্থিত হয়ে শিব এবং রাম উভয়েই দেখলেন যে পার্বতী সীতা নন। তার পোশাকের উত্তরে রাম পার্বতীকে জিজ্ঞাসা করলেন: "ও মা, তুমি কি আমাকে দেখতে পৃথিবীতে এসেছ?" কথাগুলো বলতে বলতে রাম হাসলেন। পার্বতী যখন লজ্জা পেলেন তখন বুঝতে পেরেছিলেন যে তার চক্রান্তটি যেভাবে বোঝানো হয়েছিল তা প্রকাশ পায়নি।অবশেষে পার্বতী যখন প্রাসাদে ফিরে এলেন, তখন তিনি জগদম্বা মাতা হয়ে তাদের সামনে দাঁড়ালেন।
রুদ্রাণী

রুদ্রাণী () হল বৈদিক দেবতা রুদ্রের সহধর্মিণী, এবং সমসাময়িক হিন্দুধর্মে শিবের একটি রূপ হিসেবে বিবেচিত। রুদ্রাণী হল শিবের সহধর্মিণী পার্বতী।
শীতলা চৌকিয়া ধাম মন্দির

মা শীতলা চৌকিয়া দেবীর মন্দিরটি বেশ পুরনো। এখানে শিব ও শক্তির পূজা হয়।
হিন্দু রাজাদের যুগে জৌনপুরের শাসনভার ছিল অহির শাসকদের হাতে। হীরচাঁদ যাদবকে জৌনপুরের প্রথম আহির শাসক হিসেবে বিবেচনা করা হয়। এই বংশের বংশধররা 'আহির' উপাধি ব্যবহার করত। এই লোকেরা চান্দভাক এবং গোপালপুরে দুর্গ তৈরি করেছিল। এটা বিশ্বাস করা হয় যে চৌকিয়া দেবীর মন্দিরটি তাদের বংশ-দেবতার গৌরবে যাদব বা ভররা তৈরি করেছিল- কিন্তু ভরদের বিপদের পরিপ্রেক্ষিতে, এই সিদ্ধান্তে পৌঁছানো আরও যুক্তিসঙ্গত বলে মনে হয় যে এই মন্দিরটি নির্মিত হয়েছিল ভরস। ভররা ছিল অনার্য। অ-আর্মিদের মধ্যে শিব ও শক্তির পূজা প্রচলিত ছিল। ক্ষমতায় অনুষ্ঠিত জৌনপুরের। প্রথমে, দেবীকে অবশ্যই একটি প্রশংসিত 'চৌকিয়া' তে স্থাপন করা হয়েছিল এবং সম্ভবত এই কারণে তাকে চৌকিয়া দেবী হিসাবে উল্লেখ করা হয়েছিল। দেবী শীতলা হলেন‌ ঈশ্বরিক মায়ের প্রতিনিধিত্বমূলক আনন্দদায়ক দিক: তাই তাকে শীতলা বলা হত। সোম ও শুক্রবারে উপাসকগণ এখানে প্রচুর সংখ্যায় আসেন। নবরাত্রির সময় এখানে প্রচুর ভিড় জমে।
একটি গল্প বলছে, দেবী দুর্গা ছোট কাত্যায়নী রূপে অবতীর্ণ হয়েছেন, কাত্যায়নের কন্যা পৃথিবীর সমস্ত অহংকারী অশরীরী শক্তিকে ধ্বংস করার জন্য, দুর্গা রূপে, তিনি কালকেয়ায় পাঠানো অনেক অসুরকে হত্যা করেছিলেন।
চৌকিয়া ধাম ইনস্টিটিউশন (SH-36) এর প্রসাদ গ্রুপের কাছে অবস্থিত।
তানভি

তানভি হল একটি মেয়েলি প্রদত্ত নাম যা ১৯৮০-এর দশকের শেষের দিকে এবং আবার ২০১০-এর দশকে প্রবণ হয়, যার অর্থ সংস্কৃতে "নারীত্বের প্রতীক" বা "সুন্দর" বা "পাতলা"। তানভিও দেবী দুর্গার অপর নাম। নাম উল্লেখ করতে পারে:
হুয়ান কার্লোস ওব্রেগোন জুনিয়র

হুয়ান কার্লোস ওব্রেগোন জুনিয়র (; জন্ম: ২৯ অক্টোবর ১৯৯৭; হুয়ান কার্লোস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের দ্বিতীয় স্তর ইউএসএল চ্যাম্পিয়নশিপের ক্লাব হার্টফোর্ড অ্যাথলেটিক এবং হন্ডুরাস অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৭ সালে, কার্লোস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।
হুয়ান কার্লোস ওব্রেগোন জুনিয়র ১৯৯৭ সালের ২৯শে অক্টোবর তারিখে মার্কিন যুক্তরাষ্ট্রের নিউ ইয়র্ক শহরে জন্মগ্রহণ করেছেন এবং সেখানেই তার শৈশব অতিবাহিত করেছেন।
কার্লোস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
ডেল্টা ৪ হেভি

ডেল্টা ৪ হেভি (ডেল্টা ৯২৫০এইচ) একটি ব্যয়বহুল ভারী-উত্তোলনক্ষম উৎক্ষেপণ যান, যা ডেল্টা ৪ পরিবারের বৃহত্তম সংস্করণ। এটি স্পেসএক্সের ফ্যালকন হেভির পরে বিশ্বের দ্বিতীয় সর্বোচ্চ ক্ষমতা সম্পন্ন উৎক্ষেপণ যান (যার মূল পর্যায় ব্যয় করা হয়েছে) এবং সিএনএসএ-এর লং মার্চ ৫-এর সমতুল্য। এটি ইউনাইটেড লঞ্চ অ্যালায়েন্স দ্বারা নির্মিত এবং ২০০৪ সালে প্রথম উৎক্ষেপণ করা হয়।
ডেল্টা ৪ হেভি রকেট সংস্করণটি ডেল্টা ৪ মিডিয়াম+ সংস্করণ দ্বারা ব্যবহৃত জিইএম-৬০ কঠিন রকেট মোটরের পরিবর্তে তরল রকেট বুস্টার হিসাবে দুটি অতিরিক্ত সিবিসি সহ একটি কেন্দ্রীয় সাধারণ বুস্টার কোর (সিবিসি) নিয়ে গঠিত। উত্তোলনের সময়, তিনটি কোর সম্পূর্ণ সজোরে ধাক্কা দেওয়া কাজ করে এবং ৪৪ সেকেন্ড পরে বুস্টার বিচ্ছেদ না হওয়া পর্যন্ত জ্বালানি সংরক্ষণের জন্য কেন্দ্র কোরের সজোরে ধাক্কা দেওয়া সক্ষমতা ৫৫% পর্যন্ত হ্রাস করা হয়। উৎক্ষেপণের ২৪২ সেকেন্ডের মধ্যে বুস্টারগুলি পুড়ে যায় এবং মূল বুস্টার সম্পূর্ণ সজোরে ধাক্কা দেওয়া সক্ষমতায় ফিরে আসার সাথে সাথে আলাদা হয়ে যায়। কোর ৮৬ সেকেন্ড পরে পুড়ে যায় এবং দ্বিতীয় পর্যায়টি কক্ষপথে আরোহণ সম্পন্ন করে।
উৎক্ষেপণ যান কেন্দ্রীয় কোরের জন্য একটি ও প্রতিটি বুস্টারে জন্য একটি করে মোট তিনটি আরএস-৬৮ ইঞ্জিন ব্যবহার করে।
রকেটের ডেল্টা ৪ সংস্করণসমূহ প্রথমে ম্যাকডোনেল ডগলাস, পরে ইউনাইটেড লঞ্চ অ্যালায়েন্স দ্বারা বিকশিত হয়। ডেল্টা চতুর্থ হেভি হল ডেল্টা ৪ সংস্করণসমূহ সবচেয়ে শক্তিশালী সদস্য, যার মধ্যে ছোট ডেল্টা ৪ মিডিয়ামও রয়েছে। ডেল্টা ৪ হেভি ২৮,৩৭০ কেজি (৬২,৫৫০ পাউন্ড) নিম্ন পার্থিব কক্ষপথে এবং ১৩,৮১০ কেজি (৩০,৪৫০ পাউন্ড) জিওস্টেশনারি ট্রান্সফার কক্ষপথে (জিটিও) উত্তোলন করতে সক্ষম। এটি একটি সমস্ত তরল-জ্বালানী সম্পন্ন উৎক্ষেপণ যান, যার উপরের স্তরে একটি প্রধান বুস্টার ও দুটি স্ট্র্যাপ-অন বুস্টার রয়েছে।
ডেল্টা ৪ হেভির প্রথম উৎক্ষেপণে ২০০৪ সালে একটি বয়লার প্লেট প্লেলোড বহন করে এবং এটি একটি আংশিক ব্যর্থতা ছিল। তরল-অক্সিজেন প্রোপেলেন্ট লাইনে গহ্বরের কারণে উভয় বুস্টার আট সেকেন্ড পূর্বে এবং মূল ইঞ্জিন নয় সেকেন্ড বন্ধ হয়ে যায়; এর ফলে নীচের পর্যায়টির বেগ কম হয়, যার ফলে দ্বিতীয় পর্যায়টি প্রয়োজনীয় গতিগেব প্রদানে অক্ষম হয়। পে-লোডটি নির্ধারিত কক্ষপথের চেয়ে কম উচ্চতায় উত্তোলিত হয়। এর প্রথম কর্মক্ষম পেলোড ডিএসপি-২৩ কৃত্রিম উপগ্রহ ছিল, যা সফলভাবে ২০০৭ সালে উৎক্ষেপণ করা হয়; এটি ২০১৩ সালের মধ্যে ন্যাশনাল রিকনিসেন্স অফিসের (এনআরও) জন্য আরও পাঁচটি ভিজ্যুয়াল ও ইলেকট্রনিক রিকনিস্যান্স কৃত্রিম উপগ্রহ উৎক্ষেপণের জন্য ব্যবহৃত হয়।
ডেল্টা ৪ হেভির ক্ষমতা:
উৎক্ষেপণের সময় ডেল্টা ৪ হেভির মোট ভর আনুমানিক ৭,৩৩,০০০ কেজি (১৬,১৬,০০০ পাউন্ড) এবং আকাশের দিকে উত্তোলনের সময়ে রকেটকে শক্তি দিতে প্রায় ৯,৫২,০০০ কেজি (২০,৯৯,০০০ পাউন্ড) থ্রাস্ট উৎপাদন করে।
সপ্ত উপত্যকা

সপ্ত উপত্যকা ( "হাফত-ওয়াদি)" বাহাই ধর্ম এর প্রতিষ্ঠাতা বাহাউল্লাহ্ কর্তৃক ফার্সি ভাষায় রচিত একটি গ্রন্থ। "সপ্ত উপত্যকা" ফার্সি কবিতা পাখিদের সম্মেলন এর কাঠামো অনুসরণ করে রচিত হয়েছে।
"সপ্ত উপত্যকা" সাধারণত "চারি উপত্যকা" (ফার্সি: چهار وادی চাহার-"ওয়াদি") -এর সাথে একত্রে প্রকাশিত হয়, যা বাহাউল্লাহ্ সপ্ত উপত্যকা ও চারি উপত্যকা শিরোনামে লিখেছিলেন। বই দুটি সম্পূর্ণ আলাদা এবং কোন সরাসরি সম্পর্ক নেই। ২০১৯ সালের ফেব্রুয়ারিতে উভয় শিরোনাম এবং বাহাউল্লাহ এর আরও কিছু লিখনি একত্রে "দিব্য প্রেমাস্পদের আহ্বান" শিরোনামে বিশ্ব বাহাই কেন্দ্র একটি সংকলন প্রকাশ করেছে। বাহাউল্লাহ্ ইরাকি কুর্দিস্তানের সুলায়মানিয়া অঞ্চল থেকে ফিরে আসার পর ১৮৬০ সালের দিকে বাগদাদে অবস্থান কালে "সপ্ত উপত্যকা" লিখেছিলেন, সুলাইমানিয়াতে তিনি "দারবিশ মুহাম্মদ-ই-ইরানি" ছদ্মনাম ব্যবহার করে বিভিন্ন সুফি শেখদের সাথে দুই বছর কাটিয়েছিলেন। এই রচনাটি শায়খ মুহিউদ্দিন নামক একজন বিচারক, যিনি সূফীবাদের কাদিরিয়্যাহ তরীকার একজন অনুসারী ছিলেন তার প্রশ্নের জবাবে লেখা হয়েছিল। তিনি যখন বাহাউল্লাহ্ কে প্রশ্ন করেছিলেন, সে সময় তিনি চাকরি ছেড়ে দিয়েছিলেন এবং বাকি জীবন তিনি ইরাকি কুর্দিস্তানে ঘুরে বেড়িয়েছিলেন। 
"সপ্ত উপত্যকা এর" রচনাশৈলী অতিশয় কাব্যিক, যদিও ইহা পদ্যের বিন্যাসে রচিত নয়। রচনাটির প্রায় প্রতিটি লাইনে শব্দ ও বাক্যাবলীতে ছড়া ও ছন্দের খেলা রয়েছে, যা যে কোন ভাষায় ইহার অনুবাদে হারিয়ে যাওয়ার সম্ভাবনা রয়েছে। যেহেতু প্রাপক সুফি বংশোদ্ভূত ছিলেন, তাই বাহাউল্লাহ্ ঐতিহাসিক ও ধর্মীয় সূক্ষ্মতাপূর্ণ বাচনভঙ্গি অবলম্বন করেছেন, এজন্য মাঝে মাঝে কুরআনের আয়াত, ঐতিহ্য (হাদিস) এবং সুপরিচিত কবিতাগুলি হতে শুধুমাত্র একটি বা কয়েকটি শব্দ ব্যবহার করেছেন। ইংরেজি অনুবাদে, সংশ্লিষ্ট বিষয়ক পটভূমির কিছু তথ্য জানাতে ঘন ঘন পাদটীকাগুলি ব্যবহৃত হয়েছে।
পাখিদের সম্মেলন

পাখিদের সম্মেলন বা পাখিদের বুলি (, "মানতিক-উত-তাইর," ছাড়াও মাকামাত-উত-তাইর নামে পরিচিত; ১১৭৭) সুফি কবি ফরিদ উদ্দিন আত্তার এর একটি ফার্সি কবিতা, এই কবি সাধারণত নিশাপুরের আত্তার নামে পরিচিত। কবিতার শিরোনামটি সরাসরি কুরআন, 27:16 থেকে নেওয়া হয়েছে যেখানে সুলায়মান ( সলোমন ) এবং দাউদ ( ডেভিড ) কে পাখির ভাষা বা বুলি ("মানতিক-উত-তাইর)" শেখানো হয়েছে বলে উল্লেখ করা হয়েছে। আত্তার এর মৃত্যুও তার জীবনের মতোই জল্পনা -কল্পনার বিষয়। তিনি সত্তর বছর বয়সে ১২২১ সালে নিশাপুর শহরে চেঙ্গিস খান এবং মঙ্গোল সেনাদের দ্বারা চালানো গণহত্যায় মারা গেছেন বলে জানা যায়।
ইদায়া মালার

ইদায়া মালার হচ্ছে ১৯৭৬ সালে মুক্তিপ্রাপ্ত জেমিনি গণেশন এবং তামারাই মানালান পরিচালিত একটি তামিল চলচ্চিত্র। চলচ্চিত্রটিতে উপন্যাস 'নিনাইভুগাল নিলাইকাট্টুম'-এর কাহিনী অবলম্বনে নির্মিত হয়েছিলো। চলচ্চিত্রটিতে অভিনয় করেছিলেন সুজাতা, জেমিনি গণেশন এবং কমল হাসান।
কুংফু পান্ডা: লিজেন্ডস অফ অসামনেস-এর পর্বতালিকা

"" হলো একটি মার্কিন টেলিভিশন ধারাবাহিক, যা নিকেলোডিয়নে প্রচারিত হয়। দুইটি কুংফু পান্ডা চলচ্চিত্র: "কুংফু পান্ডা" ও "কুংফু পান্ডা ২"-এর উপর ভিত্তি করে এই ধারাবাহিকটি নির্মিত হয়। ২০১১ খ্রিষ্টাব্দের ১৯ সেপ্টেম্বর ও ২১ অক্টোবর এর দুইটি বিশেষ পূর্বালোচনা পর্ব দেখানোর পর সে বছরের ৭ নভেম্বর আনুষ্ঠানিকভাবে ধারাবাহিকের প্রথম পর্ব প্রচারিত হয়। প্রথম আনুষ্ঠানিক পর্বটি ৩.১ মিলিয়ন পয়েন্ট অর্জন করে, যা "স্পঞ্জবব স্কোয়ারপ্যান্টসে"র চেয়ে সামান্য কম থাকা সত্ত্বেও নিকেলোডিয়নের ইতিহাসের অন্যতম শীর্ষ রেটিং অর্জন করে। ২০১১ খ্রিষ্টাব্দের ১০ মার্চ নিকেলোডিয়ন কর্তৃপক্ষ ঘোষণা করে যে, ধারাবাহিকটি “অতিরিক্ত ২৬টি পর্ব (সর্বমোট ৫২টি) ধারণ করেছে এবং পরবর্তী বছর থেকে এর প্রচার শুরু হবে.” প্রাথমিকভাবে ধারাবাহিকের জন্য ৫২টি পর্বের ক্রয়াদেশ দেওয়া হয়। নিউজিল্যান্ডভিত্তিক সিজি অ্যানিমেশন স্টুডিও “অক্টোবর অ্যানিমেশন” ধারাবাহিকের তৃতীয় মৌসুমের বিষয়টি স্বীকার করে। প্রতিষ্ঠানটি "কুংফু পান্ডা: লিজেন্ডস অফ অসামনেস"-এর দ্বিতীয় ও তৃতীয় মৌসুমের অ্যানিমেশন ও পরবর্তী সেবা প্রদানের জন্য চুক্তিবদ্ধ ছিল। প্রথম দুই মৌসুম প্রচারের পর তৃতীয় মৌসুমে আরও অতিরিক্ত ২৮টি পর্ব প্রচারিত হয়। তৃতীয় মৌসুমের সমাপনী পর্ব সর্বপ্রথম ২০১৫ খ্রিষ্টাব্দের ৭ জানুয়ারি জার্মানিতে নিকটুনস চ্যানেলে প্রচারিত হয়। মৌসুমের বাকি পর্বগুলো মার্কিন যুক্তরাষ্ট্রে আরও প্রায় এক বছর যাবৎ প্রচারিত হয় এবং ২০১৬ খ্রিষ্টাব্দের ২৯ জুন সমাপনী পর্ব প্রচারিত হয়।
"কুংফু পান্ডা: লিজেন্ডস অফ অসামনেস"-এ কণ্ঠ দিয়েছেন মিক উইঙ্গার্ট, ফ্রেড টাটাশোর, ক্যারি ওয়াহলগ্রেন, লুসি লিউ, জেমস সাই, ম্যাক্স কক ও জেমস হং। এর মধ্যে লুসি লিউ ও জেমস হং উভয় "কুংফু পান্ডা" চলচ্চিত্রেই কণ্ঠাভিনয় করেছেন।
<onlyinclude></onlyinclude>
"কুংফু পান্ডা: লিজেন্ডস অফ অসামনেস" ধারাবাহিকের প্রথম মৌসুমে ২৬টি পর্ব ছিল।
"কুংফু পান্ডা: লিজেন্ডস অফ অসামনেস" ধারাবাহিকের দ্বিতীয় মৌসুমে ২৬টি পর্ব ছিল।
"কুংফু পান্ডা: লিজেন্ডস অফ অসামনেস" ধারাবাহিকের তৃতীয় মৌসুমে ২৮টি পর্ব ছিল।
ভৌত বিজ্ঞানের রূপরেখা

ভৌত বিজ্ঞানসমূহ হলো প্রাকৃতিক বিজ্ঞানের একটি শাখা যেখানে প্রাণহীন জড় ব্যবস্থাসমূহ অধ্যয়ন করা হয়। এর বিপরীতে জৈবনিক বিজ্ঞানসমূহে জীবদের অধ্যয়ন করা হয়। ভৌত বিজ্ঞানের একাধিক শাখা-প্রশাখা রয়েছে, যেগুলির প্রতিটিকে একেকটি ভৌত বিজ্ঞান বলা হয়।
ভৌত বিজ্ঞানকে নিম্নলিখিতভাবে বর্ণনা করা যায়:
ভৌত বিজ্ঞানের ইতিহাস – এটি প্রকৃতিবিজ্ঞানের এমন একটি শাখার ইতিহাস, যা জীবদের পরিবর্তে জড় বস্তু নিয়ে অধ্যয়ন করে। ভৌত বিজ্ঞানের বহু শাখা রয়েছে, প্রতিটি শাখাকে "ভৌত বিজ্ঞান" বলা হয়, আর এদের একত্রে "ভৌত বিজ্ঞানসমূহ" বলা হয়। তবে "ভৌত" শব্দটি অনিচ্ছাকৃতভাবে এবং কিছুটা নির্বিচারে পার্থক্য তৈরি করে, কারণ ভৌত বিজ্ঞানের অনেক শাখা জীববিজ্ঞানঘটিত বিষয় যেমন জৈব রসায়ন নিয়ে কাজ করে।
ভৌত বিজ্ঞানের প্রধান চারটি শাখা হলো: জ্যোতির্বিজ্ঞান, পদার্থবিদ্যা, রসায়ন এবং পৃথিবী বিজ্ঞান। পৃথিবী বিজ্ঞানের অন্তর্ভুক্ত বিষয়গুলির মধ্যে রয়েছে আবহবিদ্যা ও ভূবিজ্ঞান। একবিংশ শতকে ভৌত বিজ্ঞানের অন্যান্য গুরুত্বপূর্ণ শাখার মধ্যে পদার্থবিদ্যা ও কম্পিউটার বিজ্ঞান বিশেষভাবে উল্লেখযোগ্য।
ফুসবালডাটেন.ডিই

ফুসবালডাটেন.ডিই () হলো একটি জার্মান ভাষার ওয়েবসাইট, যা প্রধানত জার্মান ফুটবলের শীর্ষ পাঁচটি স্তরের বিস্তৃত পরিসংখ্যান সংগ্রহ করে।
এই ওয়েবসাইটটি বুন্দেসলিগা, ২. বুন্দেসলিগা এবং ৩. লিগার ম্যাচ, খেলোয়াড় এবং দলের পরিসংখ্যান প্রদান করে। এই ওয়েবসাইটে ১৯৬৩ সালের বুন্দেসলিগা, ১৯৭৪ সালের ২. বুন্দেসলিগা এবং ২০০৮ সালের ৩. লিগা হতে সকল তথ্য বিদ্যমান।
মেরুস্থ হিমছত্র

মেরুস্থ হিমছত্র হলো কোনো একটি গ্রহ, বামন গ্রহ, অথবা প্রাকৃতিক উপগ্রহের উচ্চ-অক্ষাংশ অঞ্চল, যা বরফ দিয়ে আবৃত থাকে।
এক্ষেত্রে মেরুস্থ হিমছত্র হিসেবে অন্তর্ভুক্ত হওয়ার জন্য বরফের আকার কিংবা গঠন নিয়ে কোনো বাধ্যবাধকতা নেই, পাশাপাশি এর ভৌগোলিক অবস্থানের ব্যাপারেও কোনো বিশেষ শর্ত নেই, তবে মেরুস্থ হিমছত্রকে অবশ্যই মেরু অঞ্চলে অবস্থিত কঠিন পদার্থের বস্তু হতে হবে।
গ্রহভেদে মেরুস্থ হিমছত্রের বরফের গঠনে পার্থক্য চোখে পড়ে। যেমন: পৃথিবীর মেরুস্থ হিমছত্রের বরফ পানি দিয়ে গঠিত, কিন্তু মঙ্গল গ্রহের মেরুস্থ হিমছত্র শুষ্ক বরফ ও পানির মিশ্রণ।
নারীদের প্রতি তালেবানের আচরণ

আফগানিস্তানে ১৯৯৬-২০০১ সাল পর্যন্ত ক্ষমতায় থাকাকালীন, তালেবান তাদের কুসংস্কার এবং নারীর প্রতি সহিংসতার জন্য আন্তর্জাতিকভাবে কুখ্যাত হয়ে ওঠেছিলো। তাদের ঘোষিত উদ্দেশ্য ছিল "একটি নিরাপদ পরিবেশ তৈরি করা যেখানে নারীদের সতীত্ব ও মর্যাদা আবার পবিত্র হতে পারে", এখন যেহেতু তালেবান আবার আফগানিস্তান আবার দখল করেছে, সেখানে অনেক উদ্বেগ রয়েছে। তবে ১৭ আগস্ট ২০২১ এ তালেবানের মুখপাত্র জবিহুল্লাহ মুজাহিদ জানিয়েছে, তালেবান ইসলামিক কাঠামোতে মহিলাদের সম্মান করবে। একই দিন একজন নারী উপস্থাপক আফগান টিভিতে তালেবান সদস্যের সাক্ষাৎকার গ্রহণ করেন।
আগে ক্ষমতা থাকাকালীন আফগানিস্তানের নারীরা বাইরে গেলে বোরকা পরতে বাধ্য হত, এর কারণ হিসাবে একজন তালেবান মুখপাত্র বলেনঃ ""অচেনা পুরুষের জন্য,একজন নারীর মুখ দুর্নীতির উৎস।"" ততকালীন সময়ে ৮ বছর পর্যন্ত মেয়েদের শুধুমাত্র কুরআন পড়ালেখার অনুমতি ছিলো। তালেবান বাল্যবিবাহের অনুমতি দেয় এবং কিছু ক্ষেত্রে ১৬ বছরের কম বয়সী মেয়েদের বিয়ের জন্য উৎসাহিতও করে। অ্যামনেস্টি ইন্টারন্যাশনালের রিপোর্ট মতে, ৮০% আফগান নারীর জোরপূর্বক বিয়ে হয়।
পুর্বে ক্ষমতা থাকাকালীল তালেবানের নিয়মে আট বছর বয়স থেকে, আফগানিস্তানে মেয়েদের নিকটাত্মীয় "রক্তের আত্মীয়", স্বামী ছাড়া অন্য পুরুষদের সাথে সরাসরি যোগাযোগের অনুমতি দেওয়া হয়নি (মাহরাম দেখুন)। মহিলাদের জন্য অন্যান্য আরও বিধিনিষেধ ছিল:
তালেবান নারীর চলাফেরার স্বাধীনতার উপর কঠোর বিধিনিষেধ আরোপ করে এবং যারা বোরকা কিনতে পারে না বা কোন "মাহরাম" নেই তাদের জন্য অসুবিধা সৃষ্টি করে। এই মহিলারা প্রায় গৃহবন্দী। একা রাস্তায় হাঁটার জন্য তালেবানদের দ্বারা মারধরের শিকার হওয়া এক মহিলা বলেছিলেন "আমার বাবা যুদ্ধে নিহত হয়েছেন। আমার স্বামী নেই, ভাই নেই, ছেলে নেই। যদি আমি একা বাইরে যেতে না পারি তবে আমি কীভাবে বাঁচব? " 
ততকালীন নারীদের চলাচলে প্রভাবিত ফেলে এমন নিয়মগুলো ছিল:
১৯৯৬ সালে তালেবান মহিলাদের কাজ করা বন্ধ করে দেওয়াতে হাজার হাজার সরকারি চাকরিজীবী মহিলা চাকরি হারায়। ধারণা করা হয়, ততকালীন আফগানিস্তানের ২৫% সরকারি চাকরিজীবী মহিলা ছিলো।
শুধু মেয়েদের নয়, ছেলে মেয়ে সবার প্রাথমিক শিক্ষায় এর প্রভাব পড়। বেশিরভাগ নারীই শিক্ষিকার পেশায় কাজ করায় এবং মহিলাদের কর্মক্ষেত্রে নিষেধাজ্ঞায় কাবুলের প্রায় সব প্রাথমিক বিদ্যালয় বন্ধ হয়ে যায়৷ হাজার হাজার শিক্ষিত পরিবার গুলো কাবুল ছেড়ে পাকিস্তান পালিয়ে যায়।
ক্ষমা না থাকার কারণে নাগরিকরা কঠোর শাস্তির ভয়ে বসবাস করত; নিয়ম ভাঙা মহিলাদের প্রায়ই চরম সহিংসতামূলক আচরণ করা হতো। উদাহরণ:
তালেবান আন্তর্জাতিক সব সংস্থার মতামত উপেক্ষা করে শরিয়া আইনের নিজেদের ব্যাখ্যা প্রনয়ণ করে। তবে আন্তর্জাতিক সাহায্য বন্ধ না করতে সামান্য প্রতিবাদ করে।
২০২১ থাইল্যান্ড নারী ক্রিকেট দলের জিম্বাবুয়ে ও দক্ষিণ আফ্রিকা সফর

থাইল্যান্ড নারী ক্রিকেট দল ২০২১ সালের আগস্ট ও সেপ্টেম্বর মাসে দক্ষিণ আফ্রিকা ও জিম্বাবুয়ে সফর করে। দলটি জিম্বাবুয়ে নারী ক্রিকেট দলের বিপক্ষে চারটি একদিনের ম্যাচ ও তিনটি টোয়েন্টি২০ আন্তর্জাতিক (টি২০আই) ম্যাচ খেলে। এর পরে দলটি দক্ষিণ আফ্রিকা উদীয়মান দলের বিপক্ষে পাঁচটি একদিনের ম্যাচ ও তিনটি ২০ ওভারের ম্যাচ খেলে।
জিম্বাবুয়ে ও থাইল্যান্ডের মধ্যকার একদিনের ম্যাচের সিরিজটি ২–২ ব্যবধানে ড্র হয়। টি২০আই সিরিজে থাইল্যান্ড ২–১ ব্যবধানে জয়ী হয়। পরবর্তীতে দক্ষিণ আফ্রিকায় দক্ষিণ আফ্রিকা উদীয়মান ও থাইল্যান্ডের মধ্যকার একদিনের ম্যাচের সিরিজে দক্ষিণ আফ্রিকা উদীয়মান দল ৩–২ ব্যবধানে জয়লাভ করে। ২০ ওভারের ম্যাচের সিরিজে থাইল্যান্ড ২–১ ব্যবধানে জয়ী হয়।
বউ শাশুড়ীর যুদ্ধ

বউ শাশুড়ীর যুদ্ধ আজাদী হাসনাত ফিরোজ পরিচালিত ২০০৩ সালের বাংলাদেশী প্রণয়ধর্মী নাট্য চলচ্চিত্র। চলচ্চিত্রটির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন ফিরোজ এবং সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন শাবনূর, ফেরদৌস আহমেদ, রিনা খান, শানু ও সোনিয়া।
চলচ্চিত্রটি ২০০৩ সালের ২৬শে নভেম্বর মুক্তি পায়। এতে অভিনয় করে শানু শ্রেষ্ঠ খল অভিনয়শিল্পী বিভাগে জাতীয় চলচ্চিত্র পুরস্কার অর্জন করেন। এছাড়া শাবনূর এতে অভিনয়ের জন্য শ্রেষ্ঠ অভিনেত্রী বিভাগে বাচসাস পুরস্কারসহ একাধিক পুরস্কার অর্জন করেন।
চলচ্চিত্রটির সুর করেছেন আহমেদ ইমতিয়াজ বুলবুল ও আনোয়ার পারভেজ এবং সঙ্গীতায়োজন করেছেন ইমন সাহা। গীত রচনা করেছেন গাজী মাজহারুল আনোয়ার, মনিরুজ্জামান মনির ও আহমেদ ইমতিয়াজ বুলবুল। গানে কণ্ঠ দিয়েছেন কনকচাঁপা, এন্ড্রু কিশোর, সামিনা চৌধুরী, ও বেবী নাজনীন।
বাংলাদেশ–ইউরোপীয় ইউনিয়ন সম্পর্ক

বাংলাদেশ-ইউরোপীয় ইউনিয়নের সম্পর্ক বলতে বাংলাদেশ এবং ইউরোপীয় ইউনিয়নের মধ্যে দ্বিপাক্ষিক বৈদেশিক সম্পর্কে বোঝায়। ইইউ বাংলাদেশের সবচেয়ে বড় রপ্তানি গন্তব্য। বাংলাদেশে ইইউর বর্তমান রাষ্ট্রদূত রেনসে তিরিংক।
২০১৬ সালে ঢাকার রাষ্ট্রীয় অতিথি ভবন মেঘনায় অভিবাসন ব্যবস্থাপনা বিষয়ক বাংলাদেশ-ইইউ সংলাপ অনুষ্ঠিত হয়। সংলাপটি অনিয়মিত অভিবাসন এবং এটি পরিচালনা এবং বাংলাদেশে এ সম্পর্কে সচেতনতা বৃদ্ধির উপায়ের উপর দৃষ্টি নিবদ্ধ করে। ২০১৬ সালে বাংলাদেশের এনজিও সংক্রান্ত নতুন নিয়মকানুন নিয়ে ইইউ তাদের হতাশা প্রকাশ করেছে।
ইইউ বাংলাদেশে শ্রম পরিস্থিতি, গণতন্ত্র এবং মতপ্রকাশের স্বাধীনতা উন্নয়নে প্রচারণা চালিয়েছে। ২০১৩ সালে বাংলাদেশ ইইউ-এর সাথে দেশের শ্রম পরিস্থিতি শক্তিশালী করতে সাসটেইনেবিলিটি কম্প্যাক্ট স্বাক্ষর করেছে। ইইউ বাংলাদেশেও মৃত্যুদণ্ড বিলোপ করার প্রচারণা চালিয়েছে।
২০০১ সালে ইইউ-বাংলাদেশ সহযোগিতা চুক্তি স্বাক্ষরিত হয় যা বাণিজ্যিক সম্পর্কের ভিত্তি স্থাপন করেছিল। ইউরোপীয় ইউনিয়ন এভরিথিং বাট আর্মস (ইবিএ) উদ্যোগের অধীনে ইউরোপীয় ইউনিয়নের বাজারে বাংলাদেশকে শুল্কমুক্ত প্রবেশাধিকার প্রদান করে। ইউরোপীয় ইউনিয়ন বাংলাদেশের সর্ববৃহৎ বাণিজ্যিক অংশীদার যা বাংলাদেশের মোট বাণিজ্যের ২৪ শতাংশ। ইউনিয়নের ৩৫তম বৃহত্তম বাণিজ্যিক অংশীদার বাংলাদেশ। বাংলাদেশ থেকে ইইউতে রপ্তানির করা পণ্যের ৯০ শতাংশই পোশাক। ইইউ-এর রপ্তানি পণ্যের ক্ষেত্রে বেশিরভাগ যন্ত্রপাতি এবং ৪৯ শতাংশ পরিবহন সরঞ্জাম। এভরিথিং বাট আর্মস স্কিমটি ২০২১ সালে শেষ হবে বলে আশা করা হচ্ছে যখন বাংলাদেশ উন্নয়নশীল দেশের কাতারে উন্নীত হবে।
দুই বধূ এক স্বামী

দুই বধূ এক স্বামী এফ আই মানিক পরিচালিত ২০০৩ সালের বাংলাদেশী প্রণয়ধর্মী নাট্য চলচ্চিত্র। কৃতাঞ্জলী চলচ্চিত্রের ব্যানারে চলচ্চিত্রটি প্রযোজনা করেছেন চিত্রনায়ক মান্না। এর কাহিনী লিখেছেন মান্না, চিত্রনাট্য লিখেছেন মানিক এবং সংলাপ লিখেছেন আব্দুল্লাহ জহির বাবু। এতে শ্রেষ্ঠাংশে অভিনয় করেছেন মান্না, মৌসুমী ও শাবনূর।
চলচ্চিত্রটি ২০০৩ সালের ১১ই এপ্রিল মুক্তি পায়। এটি ২৮তম জাতীয় চলচ্চিত্র পুরস্কারে শ্রেষ্ঠ শিল্প নির্দেশক বিভাগে একটি পুরস্কার অর্জন করেন।
চলচ্চিত্রটির সুর করেছেন আলম খান এবং গীত রচনা করেছেন কবির বকুল। গানে কণ্ঠ দিয়েছেন সাবিনা ইয়াসমিন, কুমার বিশ্বজিৎ, বেবী নাজনীন, আজম খান, অনিমা, বিপ্লব ও বিপাশা।
কারাগার (চলচ্চিত্র)

কারাগার কালাম কায়সার পরিচালিত ২০০৩ সালের বাংলাদেশী মারপিটধর্মী নাট্য চলচ্চিত্র। চলচ্চিত্রটি প্রযোজনা করেছেন ইমরুল শাহেদ এবং পরিবেশনা করে তন্নি তন্ময় কথাচিত্র। এর কাহিনী ও সংলাপ লিখেছেন ওয়াকিল আহমেদ এবং চিত্রনাট্য লিখেছেন কালাম কায়সার। এতে শ্রেষ্ঠাংশে অভিনয় করেছেন ফেরদৌস আহমেদ, পপি, শাহনূর ও ফাহিম।
চলচ্চিত্রটি ২০০৩ সালের ৭ই জানুয়ারি মুক্তি পায়। পপি এই চলচ্চিত্রে অভিনয়ের জন্য ২৮তম জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কার অর্জন করেন।
চলচ্চিত্রটির সঙ্গীত পরিচালনা করেছেন ফরিদ আহমেদ। গীত রচনা করেছেন মনিরুজ্জামান মনির, মিল্টন খন্দকার, কবির বকুল ও সালাম মাহমুদ। গানে কণ্ঠ দিয়েছেন কনকচাঁপা, আসিফ আকবর, ডলি সায়ন্তনী, বেবী নাজনীন ও মনির খান। "কেউ বলে পথকলি" গানটির গীত রচনা ও সুর করেছেন ফকির শাহাবুদ্দিন।
তুমি শুধু আমার

তুমি শুধু আমার আবুল কালাম আজাদ পরিচালিত ২০০৩ সালের বাংলাদেশী প্রণয়ধর্মী চলচ্চিত্র। এর কাহিনী লিখেছেন মাহফুজুর রহমান, সংলাপ লিখেছেন যোশেফ শতাব্দী এবং চিত্রনাট্য লিখেছেন আবুল কালাম আজাদ। এতে শ্রেষ্ঠাংশে অভিনয় করেছেন ফেরদৌস আহমেদ, রত্না, কেয়া, বুলবুল আহমেদ ও দিলদার।
চলচ্চিত্রটি ২০০৩ সালের ১৭ই জানুয়ারি মুক্তি পায়। দিলদার এই চলচ্চিত্রে অভিনয়ের জন্য ২৮তম জাতীয় চলচ্চিত্র পুরস্কারে শ্রেষ্ঠ কৌতুক অভিনেতা বিভাগে পুরস্কার অর্জন করেন।
রাজু (ফেরদৌস আহমেদ) স্নাতক শেষ করে ঢাকায় চাকরির জন্য আসেন। কিন্তু ঘটনাক্রমে সে তার বন্ধুর ঠিকানা হারিয়ে ফেলে। উপার্জনের কোন ব্যবস্থা না পেয়ে সে তার রক্ত বিক্রি করে। এভাবে সে চৌধুরী সাহেবের (বুলবুল আহমেদ) সাথে পরিচিত হয়, যিনি তাকে তার অফিসে কাজের প্রস্তাব দেন। রাজুর দেওয়া রক্তে জীবন বেঁচে যাওয়া প্রীতি (কেয়া) তার প্রেমে পড়ে। কিন্তু রাজু তার স্মৃতিকে (রত্না) ভালোবাসে। প্রীতি তাদের সম্পর্কের ব্যাপারে জানতে পারলে স্মৃতিকে ডেকে এনে অপমান করে। এই ঘটনায় রাজুর প্রতিক্রিয়ায় প্রীতি আশাহত হয় এবং সে আত্মহত্যার চেষ্টা করে। রাজু আবারও তাকে রক্ত দিয়ে জীবন বাঁচায়, কিন্তু অপর একটি ঘটনার ফলে পুরো দৃশ্যপট পাল্টে যায়।
চলচ্চিত্রটির সুর ও সঙ্গীত পরিচালনা করেছেন মান্নান মোহাম্মদ। গীত রচনা করেছেন রুকসানা কবীর কাকলী ও দেলোয়ার আরজুদা শরফ। গানে কণ্ঠ দিয়েছেন এন্ড্রু কিশোর, মনির খান ও মিতালি।
মোল্লা মুহাম্মাদ ইয়াকুব

মোল্লা মুহাম্মদ ইয়াকুব বা মোল্লা ইয়াকুব (জন্ম:১৯৯০) আফগানিস্তান ইসলামি আমিরাতের প্রতিষ্ঠাতা মোল্লা ওমরের বড় ছেলে। বর্তমানে তিনি তালেবানের অন্যতম প্রধান নেতা এবং আফগানিস্তান ইসলামি আমিরাতের প্রতিরক্ষামন্ত্রী।
তিনি পাকিস্তানের করাচির বিভিন্ন প্রতিষ্ঠান থেকে শিক্ষা গ্রহণ করেছেন। ২০১৩ সালের এপ্রিল মাসে তার পিতার মৃত্যুর পর একটি গুজব ছড়িয়ে পড়ে যে তার প্রতিদ্বন্দ্বী মোল্লা আখতার মনসুর তাকে হত্যা করেছে, ইয়াকুব নিশ্চিত করেন যে তার পিতার স্বাভাবিক মৃত্যুই হয়েছে।
২০১৬ সালে তিনি আফগানিস্তানের ১৫টি প্রদেশের সামরিক কমিশনের দায়িত্বে নিযুক্ত ছিলেন। মোল্লা ইব্রাহিম সদর তালেবানের সকল সামরিক বিষয়ের প্রধান ছিলেন। এছাড়াও তিনি তালেবানের শীর্ষ সিদ্ধান্ত গ্রহণকারী পরিষদ রেহবারি শুরার সদস্য।
মোল্লা আখতার মনসুরের মৃত্যুর পর থেকে তিনি তালেবানের দ্বিতীয় ডেপুটি হিসেবে দায়িত্ব পালন করছেন।
২০২০ সালের ৭ মে তাকে তালেবান সামরিক কমিশনের প্রধান নিযুক্ত করা হয়, যা তাকে যোদ্ধাদের সামরিক প্রধান করে তোলে। ২০২০ সালের ২৯ মে প্রভাবশালী সিনিয়র তালেবান কমান্ডার মুহাম্মদ আলী জান আহমদ "'ফরেন পলিসিকে" বলেন, আখুন্দজাদা করোনা ভাইরাসে আক্রান্ত হওয়ার পর মোল্লা ইয়াকুব সমগ্র তালেবানের ভারপ্রাপ্ত নেতা মনোনীত হন।"
মিতপাহাত

মিতপাহাত (হিব্রু: מִטפַּחַת miṭpaḥat), (ইদ্দিশ: טיכל‎‎ tikhl),যাকে তিখল নামেও অভিহিত করা হয়, বিবাহিত অর্থোডক্স ইহুদি মহিলারা এনিউট নামে পরিচিত পোশাকের সাথে সামঞ্জস্য রেখে এটি পরে। এটি‌ চুলের উপর একটি সরল স্কার্ফের মত মাথায় পেঁচিয়ে বেঁধে দেওয়ার কৌশল যাতে মাথা হালকা লাগে এবং চুল বাঁধা থাকে।
মিতপাহাত শব্দটি তাওরাত থেকে উদ্ভূত যা একটি হিব্রু শব্দ , আক্ষরিক অর্থ একটি আচ্ছাদন বা আবরণ, যদিও এটি গামছা, অ্যাপ্রন, ব্যান্ডেজ বা মোড়কের মতো আরও অনেক কিছু বোঝাতে ব্যবহৃত হয়। এর বর্তমান অর্থ বাইবেলীয় হিব্রু থেকে নেওয়া, এবং সম্ভবত হিব্রু শব্দ טִפַּח (tipaḥ) থেকে উদ্ভূত যার অর্থ ছড়িয়ে বা প্রসারিত।
ইবনে এজরা (১০৮৯-১১৬৭) এর সময়ে, মিতপাহাতকে বহুবচনে Pe'ar, বা Pe'arim হিসাবে উল্লেখ করা হয়েছিল, যেমন ইসাইয়া ৩:২০। এই শব্দের সরাসরি অর্থ "মাথার-আবরণ বা পাগড়ি"। ইবনে এজরা সংখ্যার উপর তার ভাষ্যে বলেছেন যে, ইহুদি নারী এবং মুসলিম মহিলাদের মধ্যে আচ্ছাদনের প্রথা একই ছিল।
ইদ্দিশ শব্দ তিখল হল ("কাপড়") এর ছোট ভাগ।
বিয়ের পরে, অর্থোডক্স ইহুদিরা বিশ্বাস করে যে একজন মহিলার কেবল তার স্বামীকে তার চুল দেখাতে পারবে।
মুসলিম নারীরাও এটি পরে থাকে।
বাবু রাম

বাবু রাম, এসি (১৫ মে ১৯৭২ – ২৯ আগস্ট ২০২০) ছিলেন শ্রীনগরের স্পেশাল অপারেশন গ্রুপের (এসওপি) একজন অ্যাসিস্ট্যান্ট সাব-ইন্সপেক্টর, যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার, অশোক চক্র দ্বারা ভূষিত হন। তিনি হলেন জম্মু ও কাশ্মীর পুলিশের প্রথম সদস্য যিনি এই পুরস্কার দ্বারা ভূষিত হন। 
রাম ১৯৭২ সালের ১৫ মে জম্মু ও কাশ্মীরের পুঞ্চ জেলার মেনধর অঞ্চলের ধারানা গ্রামে জন্মগ্রহণ করেছিলেন, তিনি ছোটবেলা থেকেই সশস্ত্র বাহিনীতে যোগ দিতে চেয়েছিলেন। 
শিক্ষাজীবন শেষ করার পর, ১৯৯৯ সালে তাঁকে জম্মু ও কাশ্মীর পুলিশে কনস্টেবল হিসেবে নিয়োগ দেওয়া হয়েছিল। ২৭ জুলাই, ২০২০ সালে তাঁকে শ্রীনগরে স্পেশাল অপারেশন গ্রুপের (এসওজি) দায়িত্ব দেওয়া হয়েছিল, যেখানে তিনি অসংখ্য সন্ত্রাসবিরোধী অভিযানে অংশ নিয়েছিলেন যেখানে বেশ কয়েকজন কট্টর সন্ত্রাসী নিহত হয়েছিল। জঙ্গিবিরোধী ইউনিটে তাঁর সময়কালে, সাহসী ১৪ টি অপারেশনে অংশ নিয়েছিল যার মধ্যে ২৮ জন সন্ত্রাসী নিহত হয়েছিল। 
বাবু রাম সন্ত্রাসবিরোধী অভিযানে নিয়মিত অগ্রগামী ছিলেন, তিনি তাঁর বীরত্ব এবং সাহসিকতার জন্য পদোন্নতিও পেয়েছিলেন। 
জম্মু ও কাশ্মীর পুলিশের এএসআই বাবু রাম এবং তাঁর স্কোয়াড রুট জুড়ে চলাচলকারী যানবাহনের উপর নজর রাখছিল। এই সময় একটি স্কুটিতে তিনজন সন্ত্রাসী এসেছিল। তারা রাজপথে জনতার মধ্যে দাঁড়িয়ে থাকা একটি আধাসামরিক বাহিনীর সদস্যকে আক্রমণ করে এবং তার অস্ত্র নেওয়ার চেষ্টা করার সময় নাকা পার্টির উপর নির্বিচারে গুলি চালায়। এ কারণে বিশৃঙ্খলা দেখা দেয়, এএসআই বাবু লোকদের বাঁচানোর সময় সঙ্গে সঙ্গে বাতাসে গুলি ছোড়েন। এই কারণে সন্ত্রাসীরা ভয় পেয়ে যায় এবং তাদের জীবন রক্ষা করার জন্য নিকটবর্তী এলাকায় প্রবেশ করে। তিনি তাঁর দল নিয়ে তাদের অনুসরণ করেন এবং শীঘ্রই একটি বাড়িতে সন্ত্রাসীদের ঘিরে ফেলেন। তিনি ঘরে বন্দী থাকা লোকদের বাহির করার জন্য একটি অভিযান শুরু করেছিলেন, যা সন্ত্রাসীদের আস্তানায় পরিণত হয়েছিল। তিনি তাঁর দলকে সন্ত্রাসীদের অবরোধ না ভাঙার আহ্বান জানান। এরই মধ্যে নিরাপত্তা বাহিনীর অতিরিক্ত ইউনিটও এসেছে। সন্ত্রাসীদের হত্যা করার জন্য অভিযান স্থগিত করে, তাদের আত্মসমর্পণের জন্য প্ররোচিত করার প্রচেষ্টা শুরু হয়। এইভাবে চলল রাত ১০ টা পর্যন্ত। ইতোমধ্যে খবর এলো যে বাড়িতে সন্ত্রাসীদের সাথে আরো কিছু লোক আছে। বাবু রাম আবার এগিয়ে গেলেন এবং যখন তিনি আবার সেখানে আটকে পড়া লোকদের সরিয়ে নেওয়া শুরু করলেন, তখন তিনি সন্ত্রাসীদের গুলির শিকার হলেন। তিনি ফ্রন্ট ছাড়েননি এবং লস্কর কমান্ডার সাকিব বশিরের সাথে একের পর এক লড়াইয়ে লড়েছেন। কিছুক্ষণের মধ্যেই সাকিব ভেঙে পড়ল। এএসআই বাবু রাম দ্রুত ব্যবস্থা না নিলে সন্ত্রাসীরা একটি বিশাল ঘটনায় সফল হতে পারত। পান্থচকের অপারেশনে নিহত হওয়ার আগে, এই বীর যোদ্ধা ১৪ টি অপারেশনে ২৮ টি ভয়ঙ্কর সন্ত্রাসী কমান্ডারকে হত্যা করেন। 
ভারতের ৭৫ তম স্বাধীনতা দিবসে, ভারতের রাষ্ট্রপতি তাঁর বীরত্বে, সাহসিকতা, নেতৃত্ব এবং দেশের জন্য আত্মবলিদানের জন্য তাঁকে মরণোত্তর অশোক চক্র প্রদান করেন। তাঁর পরিবারের সদস্যরা জম্মু ও কাশ্মীর পুলিশ থেকে এই পুরস্কারটি গ্রহণ করেন।
দীর্ঘই পাল

দীর্ঘই পাল একজন ভারতীয় অভিনেত্রী। আমার দূর্গা টেলিভিশন ধারাবাহিকে তিনি গুঞ্জন এবং মোহমায়া ওয়েব সিরিজে বৈশালী
হেলভেশিয়া কাপ

হেলভেশিয়া কাপ (বিকল্প উচ্চারণে হেলভেটিয়া কাপ) বা ইউরোপিয়ান বি টিম চ্যাম্পিয়নশিপ ছিল ব্যাডমিন্টনে একটি ইউরোপীয় মিশ্র দলচ্যাম্পিয়নশিপ । প্রথম হেলভেশিয়া কাপ টুর্নামেন্ট ১৯৬২ সালে সুইজারল্যান্ডের জুরিখে অনুষ্ঠিত হয়। প্রতিযোগিতাটি ১৯৭১ সাল থেকে ২০০৭ সাল পর্যন্ত প্রতি দুই বছর অন্তর অনুষ্ঠিত হয়, যার পর এটি বন্ধ করে দেওয়া হয়েছে।
লুইস পালমা

লুইস এনরিকে পালমা ওসেগেরা (; জন্ম: ১৭ জানুয়ারি ২০০০; লুইস পালমা নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ভিদা এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।
২০১৬ সালে, পালমা হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। দলগতভাবে, পালমা এপর্যন্ত ১টি শিরোপা জয়লাভ করেছেন, যা তিনি রিয়াল মোনেকসের হয়ে জয়লাভ করেছেন।
লুইস এনরিকে পালমা ওসেগেরা ২০০০ সালের ১৭ই জানুয়ারি তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
পালমা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
২০০৫ হেলভেশিয়া কাপ

ব্যাডমিন্টনে ২০০৫ হেলভেশিয়া কাপ বা ২০০৫ ইউরোপিয়ান বি টিম চ্যাম্পিয়নশিপ ১৯ জানুয়ারি থেকে ২৩ জানুয়ারি পর্যন্ত সাইপ্রাসের অ্যাগ্রোসে অনুষ্ঠিত হয়।
২০০৭ হেলভেশিয়া কাপ

২০০৭ হেলভেশিয়া কাপ বা ২০০৭ সালের ব্যাডমিন্টনে ইউরোপিয়ান বি টিম চ্যাম্পিয়নশিপ আইসল্যান্ডের রেইকিয়াভিকে ১৭ জানুয়ারি থেকে ২১ জানুয়ারি পর্যন্ত অনুষ্ঠিত হয়।
প্রতিযোগিতার তিনটি ভাল দল শীর্ষ দলে স্থান করে নেয়।